**Сыртқы аудит**

Компанияның сыртқы аудитін ҚР ҚМ 2021 жылғы 30 қарашадағы №1253 бұйрығымен бекітілген Ұлттық әл-ауқат қоры мен ұлттық әл-ауқат қоры ұйымдарын қоспағанда, квазимемлекеттік сектордың жекелеген субъектілерінің сатып алуды жүзеге асыру қағидасының 275) тармақшасы негізінде жасалған Қаржылық есептілік аудиті қызметтерін ұзақмерзімді сатып алу туралы 2024-2026 жылдарға арналған шартқа сәйкес «КПМГ Аудит» ЖШС бір көзден жүргізеді.

**Қызметтердің сипаттамасы**

Өнім беруші ҚЕХС және «Бухгалтерлік есеп және қаржылық есептілік туралы» Қазақстан Республикасының №234-III Заңына сәйкес Қазақстан Республикасының уәкілетті мемлекеттік органының нормативтік актісімен бекітілген тізбеге, нысандарға сәйкес дайындалған Тапсырыс берушінің шоғырландырылған және/немесе жекелеген қаржылық есептілігіне аудит жүргізу бойынша ілеспе қызметтерді қоса алып, 2024 жылдан 2026 жылды қоса алған кезеңдегі әрбір қаржы жылының 31 желтоқсанында аяқталатын жыл бойынша аудит жүргізу қызметтерін көрсетеді.

Өнім беруші қызмет көрсету кезінде «Аудиторлық қызмет туралы» Қазақстан Республикасының № 304-I Заңын басшылыққа алуға тиіс.

ХАС сәйкес көрсетілетін 2024-2026 жылдарға арналған қаржылық есептілік аудитінің қызметтері мыналарды көздейді:

**1. Қаржылық есептілікке жарты жылдық шолу:**

1) ISRE 2410 сәйкес 2024 жылдан бастап 2026 жылды қоса алған кезеңдегі әрбір қаржы жылдың 1 қаңтары - 30 маусымы кезеңіне № 34 ХБЕС-қа сәйкес дайындалған қысқартылған жеке және/немесе шоғырландырылған қаржылық есептілікке шолу жасап, есеп ұсыну;

2) «Бәйтерек» ұлттық басқарушы холдингі» АҚ Басқарма отырысының хаттамасымен бекітілген форматта шоғырландыру мақсаттары үшін жасалған 2024 жылдан бастап 2026 жылды қоса алған кезеңдегі (оны өткізу туралы талап болған жағдайда) әрбір қаржы жылының 30 маусымына жеке және/немесе шоғырландырылған қаржылық есептілікке шолу жүргізу;

3) ілеспе қызметтер көрсету.

**2. 9 айлық қаржылық есептіліктің аралық аудиті:**

1) Тапсырыс берушінің жеке және/немесе шоғырландырылған қаржылық есептілігі бойынша 2024 жылдан бастап 2026 жылды қоса алған кезеңдегі әрбір қаржы жылдың 1 қаңтарынан 30 қыркүйекке дейінгі кезең қорытындылары бойынша аралық аудиторлық рәсімдерді жүргізу;

2) ілеспе қызметтер көрсету.

**3. Жылдық қаржылық есептіліктің аудиті:**

1) барлық маңызды аспектілерде ҚЕХС сәйкес қаржылық есептілікті жасаудың дұрыстығы туралы тәуелсіз пікір білдіру мақсатында 2024 жылдан бастап 2026 жылды қоса алған кезеңдегі Тапсырыс берушінің әрбір қаржы жылының жылдық жеке және/немесе шоғырландырылған қаржылық есептілігіне аудит жүргізу;

2) «Бухгалтерлік есеп және қаржылық есеп туралы» Қазақстан Республикасының №234-III Заңына сәйкес Қазақстан Республикасы уәкілетті мемлекеттік органының нормативтік актісімен бекітілген тізбеге, нысандарға сәйкес дайындалған 2024 жылдан бастап 2026 жылды қоса алған кезеңдегі әрбір қаржы жылдың 31 желтоқсандағы мен жыл бойын қамтитын жағдайы бойынша Тапсырыс берушінің жылдық жеке және / немесе шоғырландырылған қаржылық есептілігіне аудит жүргізу (осы тармақ Тапсырыс берушінің талабы бойынша ұсынылады);

3) «Бәйтерек» ұлттық басқарушы холдингі» АҚ Басқарма отырысының хаттамасымен бекітілген форматта шоғырландыру мақсаттары үшін жасалған 2024 жылдан бастап 2026 жылды қоса алған кезеңдегі әрбір қаржы жылының 31 желтоқсанына жеке және/немесе шоғырландырылған қаржылық есептілікке аудит жүргізу;

4) ілеспе қызметтер көрсету.

**Байланысты қызметтер.**

Аудиторлық тексеру жүргізу шеңберінде төменде санамаланған, құны қызметтердің жалпы құнына енгізілген, Тапсырыс берушінің басшылығына хаттарда олар бойынша тиісті ұсынымдар бере отырып, ілеспе қызметтерді көрсету (есепті ұсынбай) мыналарды көздейді:

- Тапсырыс берушінің Есеп саясатына сәйкес негізгі құралдарды бағалаудың әдіснамасы мен нәтижелері бойынша (ол жүргізілген жағдайда) ұсынымдар беру;

- кәсіпорындарды сатып алудың әдіснамасы мен әділ құнын бағалау нәтижелері бойынша ұсынымдар беру (сатып алу орын алған жағдайда);

- Директорлар кеңесінің/Аудит жөніндегі комитеттің мүшелері мен Тапсырыс берушінің басшылығы үшін, осы аталған органдардың кез келгенінің сұрауы бойынша 2024 жылдан бастап 2026 жылды қоса алған кезеңдегі Тапсырыс берушінің қаржы жылының аудит нәтижелерінің презентациясы;

- Тапсырыс берушінің қаржылық есептілігі ескертулерін ашуды жетілдіру бойынша ұсыныстар беру;

- бухгалтерлік есепті жүргізуді және қаржылық есептілікті жасауды бағалау (оның ішінде активтер мен міндеттемелерді қайта бағалау және Тапсырыс берушінің талабы бойынша активтер мен міндеттемелерді түгендеуді жүргізу әдістері мен рәсімдері, оның ішінде дебиторлық және кредиторлық берешекті тауарларды, жұмыстар мен көрсетілетін қызметтерді жеткізушілермен салыстырып тексеру);

- бухгалтерлік есепті жүргізу және қаржылық есептілікті жасау кезінде ішкі бақылау жүйесін бағалауға байланысты мәселелер бойынша Тапсырыс берушінің Ішкі аудит қызметінің қызметін бағалау;

- бухгалтерлік есепті жүргізуге және қаржылық есептілікті жасауға байланысты мәселелер бойынша Тапсырыс берушінің үлестес тұлғаларының қызметіне бақылауды ұйымдастыруды талдау;

- Тапсырыс беруші қызметінің Қазақстан Республикасының Бухгалтерлік есеп және қаржылық есептілік саласындағы заңнамасының талаптарына сәйкестігін бағалау;

- қаржылық есептілікті жасау кезінде пайдаланылған актуарлық есептердің әдіснамасын талдау (оны жүргізу туралы талап болған жағдайда).

**Басқа қосымша шарттар.**

Өнім беруші қызмет көрсету кезінде мыналарды сақтау керек:

- Өнім беруші қажет болған жағдайда жеке және/немесе шоғырландырылған қаржылық есептілікті шығару үшін қажетті аналитикалық аудиторлық рәсімдерді жүргізу үшін Тапсырыс берушінің үлестес тұлғаларының орналасқан жеріне барады;

- кеңсе орынжайларының алаңдары бойынша тиістілік нормаларын сақтау мақсатында Тапсырыс беруші Өнім берушінің жобалау командасының мамандарына кеңсе орынжайларын ұсынбайды.

Жұмыс орнын қажетті ресурстармен (жиһаз, интернет, байланыс, компьютерлік жабдық және т. б.) жарақтандыру және мамандарын орналастыруды Өнім беруші өз қаражаты есебінен қамтамасыз етуге тиіс;

- Өнім беруші ішкі бақылау жүйесін бағалайды және аудит жүргізу мақсаттары үшін негізгі кемшіліктерді анықтайды;

- Аудит жекелеген шоттар бойынша материалдық және жол берілетін қателік қағидаты ескеріліп, Қазақстан Республикасының және ХАС заңнамасына сәйкес жүргізілетін болады;

- Тапсырыс берушіге Өнім беруші қажетті ақпаратты толық алмағаны туралы хабарлануы тиіс. Анықталған материалдық қателер туралы барлық ақпарат Тапсырыс берушінің басшылығына беріледі;

- Аудиторлық рәсімдер Тапсырыс берушінің бухгалтерлік және салықтық есебінің жай-күйін бағалауды қамтиды, бұл қызмет көрсету барысында аудитор қолданатын іріктеменің көлемін анықтайды;

- Өнім беруші Тапсырыс беруші ұсынған құжаттар негізінде қызмет көрсету бойынша өз жұмысын жүзеге асыратын болады;

- Қызмет көрсету нәтижесі аудиторлық есептер, басшылыққа хаттар ғана емес, сонымен бірге «Ілеспе қызметтердің нәтижелері» деп аталатын жазбаша ақпарат (есептер мен өзге де құжаттар, сондай-ақ ауызша да, жазбаша да консультациялар) болуы мүмкін.

Шарттың жалпы құны 316 960 000 (үш жүз он алты миллион тоғыз жүз алпыс мың ) теңге 00 тиын, оның ішінде ҚҚС сомасы 33 960 000 теңге, жылдар бойынша былай бөлінеді:  
- 2024 жылға – 95 200 000 теңге, оның ішінде ҚҚС сомасы– 10 200 000 теңге;

- 2025 жылға – 105 280 000 теңге, оның ішінде ҚҚС сомасы– 11 280 000 теңге;

- 2026 жылға – 116 480 000 теңге, оның ішінде ҚҚС сомасы– 12 480 000 теңге.